65 



»Det hører til de store Sjældenheder at se Sortternen paa Lol- 

 land; en enkelt Gang dog endnu ved »Borgø«, ved »Engestofte« 

 og omkring Holmene ved »Søholt«, men yngle der gjør den 

 næppe.« (Se dog ovenfor). 



På Nordfalster synes den ikke at kendes som ynglende 

 (J. N. Nyholm, C. Chr. Olsen, C.A.Rasmussen); på Sydfalster 

 findes den derimod endnu, og her har den tidligere været meget 

 talrig (Kr. Barfod, C. Chr. Olsen, C. A. Rasmussen). Sidstnævnte 

 meddeler, at i 1903, 1904 og 1905 fandtes flere mindre kolonier 

 i Bøtø nor; den 3. juni 1903 sås således ud for Fiskebæk en 

 koloni på c. 10 par. »I 1916 besøgte jeg Noret den 13. Juni; 

 der saas et Par Terner hist og her, men jeg fik det Indtryk, at 

 der ingen Kolonier fandtes dette Aar.« 



X. BORNHOLM 



Her findes den ikke ynglende og har vist ikke nogensinde 

 været truffet ynglende (Jakob Hansen). J. C. H. Fischer an- 

 giver (Nat. Tidsskr. 3. R., 2. Bd. 1863—64), at han ikke har truffet 

 nogen terner på Bornholm. 



Vi må her fremhæve den store andel, som de mange med- 

 delere har i, at dette lille arbejde kommer frem, og bringe dem 

 en tak for den interesse, de har vist ved at indsende oplys- 

 ninger; samtidig kan tilføjes, at korrigerende og supplerende 

 oplysninger til dette arbejde så vel som i det hele taget med- 

 delelser om terner og måger her i landet også i fremtiden 

 meget gerne modtages af forfatteren. Det er vort håb, at der 

 derved efterhånden vil kunne blive tilvejebragt et så fyldigt 

 materiale, at vort ønske om at lade denne afhandling efterfølges 

 af en række andre meddelelser om udbredelsen af de øvrige 

 terner og måger i Danmark vil kunne blive virkeliggjort. 



Sluttelig turde det være på sin plads stærkt at pointere 

 netop meddelernes store andel i kompilatoriske arbejder af denne 

 art som af beslægtede, f. eks. ringmærkningsarbejder; uden in- 

 teresseret hjælp fra mange sider vilde sådanne arbejder være 

 ganske umuliggjorte; et orkester er nu engang ikke et orkester, 

 hvis musikerne mangler; dirigenten gør det sandelig ikke alene! 



